als_Latn dik_Latn ron_Latn
Kuvendi i Shqipërisë konstaton se:
Veprimtaria e Autoritetit të Konkurrencës është ushtruar në përputhje me kërkesat e ligjit nr. 9121, datë 28.7.2003 “Për mbrojtjen e konkurrencës”, ndryshuar me ligjin nr. 9499, datë 3.4.2006.
Kuvendi vlerëson veprimtarinë e Autoritetit të Konkurrencës në drejtim të:
- Rritjes dhe konsolidimit të pozicionit të Autoritetit për rregullimin dhe mbikëqyrjen e tregjeve, në përputhje me politikën kombëtare të konkurrencës, normat dhe praktikat më të mira të administratës publike, si dhe të së drejtës europiane të konkurrencës;
- Nxitjes së konkurrencës së lirë dhe mbrojtjes së konsumatorëve nëpërmjet ndërmarrjes së hetimit në tregun e importit dhe të shitjes me shumicë të sheqerit, të orizit, të shitjes me shumicë të vajit vegjetal, tregun e telekomunikacioneve, tregun e ngarkim-shkarkimit të GLN-së në rrugë detare etj.;
- Plotësimit dhe përmirësimit të kuadrit ligjor sekondar, duke reflektuar zhvillimet më të fundit të rregulloreve e praktikave më të mira të Bashkimit Europian, si dhe në përvojat tona;
- Rritjes së advokacisë dhe kulturës së konkurrencës nëpërmjet bashkëpunimit të ngushtë dhe interaktiv me entet rregullatore e institucionet qendrore, shoqatat e biznesit dhe ato të mbrojtjes së konsumatorit, por edhe me publikun e gjerë;
- Rritjes së bashkëpunimit me institucionet ndërkombëtare, për të forcuar rolin e Autoritetit në procesin e integrimit të vendit;
- Konsolidimit të shkallës së ekspertizës dhe të kapaciteteve administrative, që kanë ndihmuar në rritjen e shpejtësisë së veprimit, në përgjigje të ankesave dhe ndërtimit të taktikave në mënyrën e duhur, për të përmirësuar instrumentin e down raids-it;
- Rritjen e llojeve të tregjeve që kanë qenë objekt i monitorimit dhe i hetimeve, apo i kontrollit dhe vlerësimit të përqendrimit nga institucioni i konkurrencës.
Kuvendi kërkon që Autoriteti i Konkurrencës për vitin 2012 të përmirësojë punën në këto drejtime:
- Plotësimin dhe përmirësimin e vazhdueshëm të kuadrit ligjor sekondar me rregullore dhe udhëzues, i cili ka ndikim të drejtpërdrejtë në forcimin e zbatimit të ligjit të konkurrencës, në përputhje me praktikat e vendeve të tjera dhe direktivat e Bashkimit Europian, në veçanti për nxitjen e konsolidimin e intrumentit të ankesës së operatorëve të tregut;
- Përfundimin e hetimeve të nisura, si dhe zgjerimin e thellimin e hetimeve në tregje, për të eliminuar deformimet e konkurrencës dhe për të mbrojtur konsumatorët;
- Rritjen e efiçencës së ndërhyrjeve në tregjet ku shfaqen shenjat e kufizimit të konkurrencës, nëpërmjet përsosjes së teknikave investigative, nëpërmjet rritjes profesionale të punonjësve të Autoritetit të Konkurrencës;
- Rritjen e kulturës për ligjin dhe politikën kombëtare të konkurrencës, duke promovuar partnershipin dhe bashkëpunimin, kryesisht me komunitetin e biznesit;
- Ndërgjegjësimin e aktorëve të ndryshëm dhe publikut për rëndësinë e konkurrencës dhe rolin e Autoritetit në ruajtjen e saj, si dhe bashkëpunimin me ta në këtë proces;
- Rritjen e shpejtësisë së ndërhyrjeve në treg, nëpërmjet rritjes profesionale të punonjësve të Autoritetit të Konkurrencës;
- Forcimin e bashkëpunimit dhe ndërveprimit ndërinstitucional me entet rregullatore dhe institucionet e tjera publike.
Kuvendi i kërkon organeve ekzekutive të të gjitha niveleve të bashkëpunojnë me Autoritetin e Konkurrencës:
- Në dhënien dhe shkëmbimin e informacionit të nevojshëm për monitorimin e tregut dhe hetimin e praktikave që deformojnë konkurrencën në treg;
- Për konsultime të përhershme në procesin e përgatitjes dhe miratimit të akteve ligjore dhe nënligjore.
19 prill 2012
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn